李燧

李燧（），字晦夫，號梅臺，山東兗州府金鄉縣人，軍籍，明朝政治人物。

 生平 
嘉靖二十二年（1543年）癸卯科山東鄉試第四十二名舉人，二十三年（1544年）中式甲辰科會試第二百四十名，三甲第二百一十名進士。授行人司行人，秩滿，三十一年擢戶部山西司主事，督餉通州。未幾，擢員外郎，尋擢河南僉事，三十二年九月剿平強賊師尚詔等，三十三年以功受賞賜。升湖廣右參議，旋升浙江副使、備兵杭嘉。轉湖廣右參政，四十二年十一月升都察院右僉都御史協理戎政，四十三年七月罷歸聽用。會湖廣巡撫缺，廷議首推李燧，遂超擢巡撫湖廣都察院右僉都御史，總六軍十二營，後以考察改擢留都，乃力求致仕《金乡县志》：李燧字晦夫，嘉靖癸卯舉於鄉，甲辰成進士。授行人，凡三啣使命，秩滿，得戶部主事，督餉通州。會俺答薄城，京師戒嚴，燧與二三同事協力戰守，四晝夜無寧息，出百死一生，轉餉罔有失。未幾，擢員外郎，尋擢河南佥事，時流賊師尚誥等劫歸德，燧自將官兵摧賊鋒，縛其渠帥，寇定，論賞有差，上賜白金、文綺、弓旌。又伊庶人潛蓄不軌，燧悉收捕，殲甚元惡，威名益著。升湖廣參議，旋升浙江副使、備兵杭嘉。是時杭嘉有倭患，燧至嚴守備，謹斥堠，累歲莫犯。升湖廣大參，越六月署協理戎政。會巡撫闕，廷議首推燧，遂超擢巡撫湖廣都察院右佥都御史，總六軍十二營。故事，封疆重臣非司馬卿貳不任，不則用內臺大夫資深者，茲以大參得之，異數也。燧性嚴毅，任事果決，承不次之擢，益感奮，至即除貪滑，剪豪強，弊絕風清，地方肅然。且精于兵，素著威名，汰冗去浮，募精壯而訓練之，條行十餘事，積玩一振。無何忌者瘢索之，訾其鋭進，改擢留都，燧乃力求退。歸之日，二親尚強健，日與昆季怡怡趨庭帷，視甘旨，間為歌咏。著古文辭，卜築莎嶺之陽，莳花竹，納清流以自娛，時論重之，卒祀鄉賢祠。。

 家族 
曾祖李綱；祖父李淮，貢士 贈工部員外郎；父李檠，行太僕寺少卿。母周氏（封宜人）。重庆下。

参考文献

S
Category:金乡县人
Category:嘉靖二十二年癸卯科山東鄉試舉人
Category:軍籍進士
Category:明朝行人司行人
Category:明朝户部主事
Category:明朝户部员外郎
Category:明朝河南按察司佥事
Category:明朝湖广布政使司参议
Category:明朝浙江按察司副使
Category:明朝湖广布政使司参政
Category:明朝右佥都御史
Category:明朝湖广巡抚